જેમ ઘરની બાંધણી, એની કાષ્ઠકલા અને લીપણકામ ઘરની શોભા. સજ્જા વધારે છે, એમ ઘરની ઓશરીમાં, ડેલીની કોરેમોરે, ગમાણ ને ઢાળિયામાં કરેલાં રંગબેરંગી આલેખચિત્રો ઘરનો અપરૂપ શણગાર બની રહે છે. ગ્રામનારીની આ તળપદ લોકકલા છે. પોરબંદર પંથકના મેર, ગોહિલવાડ વિસ્તારના ખરક, પલેવાળ, પંચોલી બ્રાહ્મણ, ભાલપંથકના રાજપૂત કોળી કણબી તથા કાઠિયાવાડના માલધારી જાતિનાં આલેખ-ચીતર અભ્યાસનો એક આગવો વિષય બની શકે.